জনতার আদালতে আপনার বিচার হবে, অভিজিৎকে কটাক্ষ মমতার

আলিপুরদুয়ার: তুফানগঞ্জের নির্বাচনী প্রচারের (Election campaign of Tufanganj) মঞ্চ থেকে প্রাক্তন বিচারপতি তথা বিজেপি প্রার্থী অভিজিৎ গঙ্গোপাধ্যায়কে (BJP candidate Abhijit Gangopadhyay) নিশানা করলেন মুখ্যমন্ত্রী মমতা বন্দ্যোপাধ্যায় (Chief Minister Mamata Banerjee)। তিনি বলেন অনেকের চাকরি খেয়েছেন। এবার জনগের আদালতে আপনার বিচার হবে। আলিপুরদুয়ারে তৃণমূল প্রার্থী প্রকাশ চিক বরাইকের সমর্থনে আজ তিনি জনসভা করেন। তুফানগঞ্জের নাগুর হাট হাই স্কুলের মাঠে সভা হয়। সভা থেকে প্রধামন্ত্রী নরেন্দ্র মোদি (Narendra modi), অভিজিৎ গঙ্গোপাধ্যায়, নিশীথ প্রামাণিক, সন্দেশখালি (Sandeshkhali) নিয়ে সুর চড়ান মমতা।

উত্তরে শুক্রবার জোড়া সভা মমতার। একটি সভা আলিপুরদুয়ার লোকসভার অধীন তুফানগঞ্জে। দ্বিতীয়টি জলপাইগুড়ি লোকসভা এলাকায়। বিজেপির শক্তঘাঁটি উত্তরবঙ্গ। আর সেখানেই হারানো জমি পুনরুদ্ধার করতেই সর্ব শক্তিয়ে ভোটের মহারণে নেমেছেন তৃণমূল সুপ্রিমো। উত্তরে পদ্মকাননে ঘাসফুল ফোটাতে মরিয়া তৃণমূল। আলিপুরদুয়ারে তৃণমূল প্রার্থী প্রকাশ চিক বরাইক এবং জলপাইগুড়িতে বিধায়ক নির্মলচন্দ্র রায়ের সমর্থনে সভা করছেন মমতা। এদিন তুফাগঞ্জের সভা থেকে অভিজিৎকে নিশানা করে বলেন, বিজেপি করলে সাত খুন মাফ। দেখলেন না একজন বিচারপতি চেয়ারে বসে কী করলেন, বিচারপতি আসন ছেড়ে মুখ্যমন্ত্রীর নামে যাতা বলে বেরাচ্ছে, গালাগালি দিচ্ছেন। আমি ওর বিরুদ্ধে এক জন ছাত্রনেতাকে দাঁড় করিয়েছি। আপনি বিচারপতি আসনে বসে হাজার হাজার মানুষের চাকরি খেয়েছেন। এর বিচার জনগণ করবেন। এটা জনগণের আদালত, এবার জনগণ আপনার চাকরি খাবে।

আরও পড়ুন: রাজ্যপালের ‘রিপোর্ট কার্ডে’র নয় পাতার চিঠিতে জবাব রাজ্যের

মমতা বলেন, রাজ্যে এসে দুর্নীতি নিয়ে বড় বড় কথা বলছেন নরেন্দ্র মোদি (Narendra modi)। বাংলায় আমরা দুর্নীতির বিরুদ্ধে পদক্ষেপ নিয়েছি। সন্দেশখালি কিন্তু সিঙ্গুর-নন্দীগ্রাম নয়। একটা ঘটনা ঘটে গিয়েছে। হাথরাস প্রসঙ্গ তুলে বললেন, সন্দেশখালিতে কেউ মারা যায়নি। গুজরাতে কী হয়েছে? রিপোর্ট প্রকাশ করুক। তুফানগঞ্জের সভাতেও মমতার নিশানায় নিশীথ প্রামাণিক(Nishit Pramanick)। আমাদের কাছে যে আপদ, বিজেপির (BJP)কাছে সে সম্পদ। এদিনও মমতার মুখে শীতলকুচির প্রসঙ্গ উঠে আসে। বলেন শীতলকুচিতে গুলি করে ৫ জনকে মেরেছে’। ‘যাঁর নির্দেশে গুলি চালিয়েছে, তাঁকেই বীরভূমে(Birbhum) প্রার্থী করেছে’। সন্দেশখালিতে কিছু ঘটনা ঘটেছে, গ্রেফতারও করা হয়েছে। জমি সংক্রান্ত যা অভিযোগ আছে খতিয়ে দেখা হচ্ছে। বিজেপির বলছে দুর্নীতি হয়েছে, তাহলে শ্বেতপত্র প্রকাশ করুক।

দেখুন ভিডিও